Държавен вестник, бр. 12, 2026 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  12
знак след десетичната запетая в съответствие 
с математическото правило за закръгляване 
по чл. 13, ал. 1 от същия закон.
§ 5. Постановлението влиза в сила от 
1 януари 2026 г.
Министър-председател: 
Росен Желязков
Главен секретар на Министерския съвет: 
Габриела Козарева
476
ПОСТАНОВЛЕНИЕ № 19
ОТ 29 ЯНУАРИ 2026 Г.
за приемане на Наредба за определяне на 
концесионното плащане за добив на подземни 
богатства по Закона за подземните богатства
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредбата за 
определяне на концесионното плащане за 
добив на подземни богатства по Закона за 
подземните богатства.
Заключителни разпоредби
§ 1. Отменя се Наредбата за принципите 
и методиката за определяне на концесион­
ното възнаграждение за добив на подземни 
богатства по реда на Закона за подземните 
богатства, приета с Постановление № 127 
на Министерския съвет от 1999 г. (обн., ДВ, 
бр. 59 от 1999 г.; изм. и доп., бр. 46 от 2007 г.).
§ 2. Постановлението влиза в сила от деня 
на обнародването му в „Държавен вестник“.
Министър-председател: 
Росен Желязков
Главен секретар на Министерския съвет: 
Габриела Козарева
НАРЕДБА
за определяне на концесионното плащане за 
добив на подземни богатства по Закона за 
подземните богатства
Чл. 1. Наредбата урежда условията и реда 
за определяне на конкретния, включително 
на минималния, размер на концесионното 
плащане по Закона за подземните богатства 
(ЗПБ).
Чл. 2. Концесионното плащане е цената, 
която концесионерът заплаща на концедента 
за предоставеното му право на експлоатация 
на подземни богатства чрез добив от съот­
ветното находище. 
Чл. 3. Концесионното плащане се определя 
в зависимост от вида, групата и ценността 
на подземните богатства, както и от специ­
фичните условия за осъществяване на добива 
или добива и преработката при отчитане на 
размера на фактическата или очакваната ико­
номическа изгода и начина на разпределяне на 
икономическата изгода между концесионера 
и концедента.
Чл. 4. (1) Конкретният размер на конце­
сионното плащане за всеки съответен период 
от срока на концесията, определен с концесион­
ния договор, наричан по-нататък „съответния 
период“, се определя, както следва: 
КП = БКП x ПКП,
където:
КП е размерът на концесионното плащане;
БКП е базата за изчисляване на конце­
сионното плащане;
ПКП е процентният размер на концесион­
ното плащане.
(2) Базата за изчисляване на концесионното 
плащане изразява размера на фактическата 
или очакваната икономическа изгода от пре­
доставеното право на концесионера да добива 
подземни богатства от находището.
(3) Процентният размер на концесионното 
плащане е количественият израз на съотно­
шението, в което получената икономическа 
изгода се разпределя между концесионера и 
концедента.
Чл. 5. Процентният размер на концесион­
ното плащане е в зависимост от вида, групата 
и ценността на подземните богатства, както 
и от специфичните условия за осъществяване 
на добива или добива и преработката. 
Чл. 6. (1) Конкретният размер на конце­
сионното плащане не може да бъде по-нисък от 
съответния минимален размер, който се дължи 
и се заплаща от концесионера независимо от 
крайния финансов резултат от дейността му. 
(2) Конкретният, включително минимал­
ният, размер на концесионното плащане се 
определят съгласно чл. 9 – 15.
Чл. 7. За находища на подземни богатства 
с доказани неблагоприятни минно-геоложки, 
техноложки и икономически характеристики 
или за възстановяване на добива от находища 
с преустановен добив в района на общини с 
трайна безработица Министерският съвет 
може да приеме решение за:
1. освобождаване на концесионера от кон­
цесионно плащане за период до 5 години, или
2. намаляване размера на концесионното 
плащане до 50 на сто от вече определения 
размер за период до 5 години.
Чл. 8. (1) Концесионерът организира и осъ­
ществява счетоводното отчитане на дейността 
си в съответствие със Закона за счетовод­
ството и приложимите счетоводни стандарти, 
като осигурява всеобхватното хронологично 
регистриране на счетоводната информация в